Isla Negros

Ti Negros ket timaysa nga isla idiay Filipinas, ken isu daytoy ti maikapat a kadakkelan iti pagilian nga addaan iti kalawa ti daga iti . Ti Negros ket maysa kadagiti adu nga isla a mangbukel iti Visayas, a mangporma iti tengnga a pannakabingay ti pagilian.

Manipud idi Mayo 29, 2015 aginggana idi Agosto 9, 2017, ti sibubukel nga isla ket tinurayan idi a kas maysa a administratibo a rehion nga opisial a ninaganan iti Rehion ti Isla ti Negros (; ; ), naipangyababaan pay ken opisial a naidesignado a kas NIR (saan nga opsial a kas Rehion XVIII), ti maika-18 a rehion ti Filipinas a binukel ti urbano unay a siudad ti Bacolod ken dagiti probinsia ti Negros Occidental ken Negros Oriental, ken dagiti pay maitunos nga isla ken babassit nga isla iti kaunegan ti dagup a rehional a lugar iti .

Ti rehion ket napartuat idi Mayo 29, 2015 babaen ti Bilin Ehekutibo Blng. 183 babaen ni Benigno Aquino III, nga isu idi ti presidente iti dayta a panawen. Ti kaaduan kadagiti agtataeng iti isla ket tinawtawagan iti Negrense (lokal a Negrosano). Manipud idi 2015, ti dagup a populasion ti Rehion ti Isla ti Negros ket 4,414,131 nga agtataeng,  ken mangaramid daytoy iti maikapat a kaaduan ti populasion a rehion iti Visayas.

Idi Agosto 9, 2017, pinirmaan ni Presidente Rodrigo Duterte ti Bilin Ehekutibo Blng. 38 a mangwaswas ti Rehion ti Isla ti Negros.

Dagiti nagibasaran

Dagiti akinruar a silpo 

 Opisial a website ti Gobierno ti Probinsia ti Negros Occidental
 Opisial a website ti Gobierno ti Probinsia ti  Negros Oriental

Baybay Bohol
Baybay Sulu
Visayas